Babelscape/SREDFM huggingface dataset:
सोमपाल कामी

सोमपाल कामी (जन्म:२ फरवरी १९९६) नेपाली क्रिकेट खिलाड़ी हैं। वह दाएँ हाथ बल्लेबाज तथा दाएँ हाथ मध्यम-तिब्र गति के गेंदबाज हैं। सोमपाल कामी सन् २०१३ से नेपाली राष्ट्रीय क्रिकेट टीमकी नियमित सदस्य हैं।
बोहरा गणेश मन्दिर

बोहरा गणेश मन्दिर () एक प्राचीन भारतीय भगवान गणेश का हिन्दू मन्दिर है जो स्वतन्त्र भारतीय राज्य राजस्थान के उदयपुर ज़िले में स्थित है। यह मन्दिर मोहनलाल सुखाड़िया विश्वविद्यालय के काफी नजदीक ही है। 

इस मन्दिर में गणेश जी मूर्ति है जहाँ रोजाना हजारों की संख्या में लोग दर्शन करने आते हैं।
बसंती बिष्ट

बसंती बिष्ट (जन्म : ) भारत की एक लोकगायिका हैं जो उत्तराखण्ड राज्य के घर-घर में गाए जाने वाले मां भगवती नंदा के जागरों के गायन के लिये प्रसिद्ध हैं। भारत सरकार ने 26 जनवरी 2017 को उन्हें पद्मश्री से विभूषित किया है। 

गांव और पहाड़ में महिलाओं के मंच पर जागर गाने की परंपरा नहीं थी। मां ने उन्हें सिखाया था लेकिन बाकि कोई प्रोत्साहन नहीं मिला। वह गीत-संगीत में तो रुचि लेती लेकिन मंच पर जाकर गाने की उनकी हसरत सामाजिक वर्जनाओं के चलते पूरी नहीं हो सकी। 
शादी के बाद उनके पति ने उन्हें प्रोत्साहित तो किया लेकिन समाज इतनी जल्दी बदलाव के लिए तैयार नहीं था। इसी बीच करीब 32 वर्ष की आयु में वह अपने पति रणजीत सिंह के साथ पंजाब चली गईं।

पति ने उन्हें गुनगुनाते हुए सुना तो विधिवत रूप से सीखने की सलाह दी। पहले तो बसंती तैयार नहीं हुई लेकिन पति के जोर देने पर उन्होंने सीखने का फैसला किया। हारमोनियम संभाला और विधिवत रूप से सीखने लगी।

उत्तराखण्ड आन्दोलन के फलःस्वरुप मुजफ्फरनगर, खटीमा और मसूरी गोलीकांड की पीड़ा को बसंती बिष्ट ने गीत में पिरोया और राज्य आंदोलन में कूद पड़ी। अपने लिखे गीतों के जरिये वह लोगों से राज्य आंदोलन को सशक्त करने का आह्वान करती। राज्य आंदोलन के तमाम मंचों पर वह लोगों के साथ गीत गाती। इससे उन्हें मंच पर खड़े होने का हौसला मिला।

40 वर्ष की आयु में पहली बार वह गढ़वाल सभा के मंच देहरादून के परेड ग्राउंड में पर जागरों की एकल प्रस्तुति के लिए पहुंची। अपनी मखमली आवाज में जैसे ही उन्होंने मां नंदा का आह्वान किया पूरा मैदान तालियों की गड़गड़ाहट से गूंज उठा। दर्शकों को तालियों ने उन्हें जो ऊर्जा और उत्साह दिया, वह आज भी कायम है। उन्हें खुशी है कि उत्तराखंड के लोक संगीत को राष्ट्रीय स्तर पर सराहा गया है।बसंती बिष्ट ने मां नंदा के जागर को उन्होंने स्वरचित पुस्तक ‘नंदा के जागर- सुफल ह्वे जाया तुम्हारी जात्रा’ में संजोया है।
रतन पंडोरवी

रतन पंडोरवी रलाराम का जन्म 07 जुलाई 1907 ई० को ग्राम पंडोरी, तहसील बटाला, जिला गुरदासपुर, पंजाब में हुआ। रतन पंडोरवी पंजाब के प्रसिद्ध उस्ताद शायरों में से एक हैं। उन्हें पंजाब सरकार ने अपने सर्वोच्च सम्मान "शिरोमणि साहित्यकार अवार्ड" से नवाजा। रतन साहब ने शायरी का सलीका मशहूर शायर दिल शाहजहाँपुरी और जोश मलसियानी से सीखा। रतन साहब ने कुल 23 किताबें लिखी जिनमे 9 पद्य और 14 गद्य की हैं। रतन साहब ने अपनी उम्र का लंबा अरसा पंडोरी के एक शिव मन्दिर में फ़क़ीर की तरह गुज़ारा और अपने अंतिम समय में पठानकोट में आ गए और 04 नवंबर 1990 को अपना शरीर त्याग दिया।

=पुस्तकें==
*फ़र्शे-नज़र(1965)
*बिहिशते-नज़र(1974)
*अंदाज़े-नज़र(1975)
*पयामे-नज़र(1981)
*आख़िरी नज़र(1984)
*हुस्ने-नज़र(2009)
*सिर्रे-मग़फ़रत(1980)
*इस्लाहे-देहात(1932)
*पैग़ाम अमल, 
रुबाइयते-रतन(1982)
*नौ रतन (1953)
*हिंदी के मुसिलमान शायर(1982)
*फ़न्ने-तारीख़ गोई(1984) आदि।
गोबिंदगढ़ किला

गोबिंदगढ़ किला एक ऐतिहासिक सैन्य किला हैं भारतीय राज्य पंजाब के अमृतसर शहर के बीच में स्थित है। इस किले का निर्माण इस्वीसन १७०० की सदी अथवा इअससे भी पूर्व हुआ था।
बद्रीनाथ की दुल्हनिया

'बद्रीनाथ की दुल्हनिया' २०१७ की एक भारतीय रोमांटिक कॉमेडी फ़िल्म है जिसका निर्देशन शशांक खैतन ने किया है और निर्माण करण जौहर ने धर्मा प्रोडक्शन्स के बैनर तले किया है।। इस फ़िल्म में मुख्य भूमिका में वरुण धवन, आलिया भट्ट और गौहर खान आदि हैं। यह फ़िल्म हम्प्टी शर्मा की दुल्हनिया से शुरू हुई फ्रैंचाइज़ी का दूसरा हिस्सा है। यह १० मार्च २०१७ को सिनेमाघरों में प्रदर्शित हुई।
मुरादाबाद रेलवे स्टेशन

मुरादाबाद रेलवे स्टेशन(स्टेशन कोड: MB), उत्तर प्रदेश के मुरादाबाद शहर का मुख्य रेलवे जंक्शन स्टेशन है। यह राष्ट्रीय राजधानी दिल्ली से 167 किमी (104 मील) की दूरी पर स्थित है और उत्तर रेलवे के मुरादाबाद रेलवे मंडल का मुख्यालय है। यह लखनऊ-मुरादाबाद रेलमार्ग, मुरादाबाद - अंबाला रेलमार्ग, और दिल्ली - मुरादाबाद रेलमार्ग पर स्थित है। यहां से राजधानी, शताब्दी, गरीब रथ एक्सप्रेस, डबल डेकर एक्सप्रेस और कई सुपर फास्ट एक्सप्रेस गुजरती है। मुरादाबाद रेलवे जंक्शन से रोजाना 200 ट्रेन गुजरती है । .
कटघर रेलवे स्टेशन

==कटघर रेलवे स्टेशन==

कटघर रेलवे स्टेशन; Katghar Railway Station: उत्तर प्रदेश के मुरादाबाद शहर में स्थित है। यह लखनऊ-मुरादाबाद लाइन पर स्थित है। यह मुरादाबाद रेलवे स्टेशन से लगभग 5 किमी जो प्रमुख रेलवे स्टेशन इसके पास है।
कार्बन तंतु

कार्बन तंतु (carbon fibre) ५-१० माइक्रोमीटर का व्यास रखने वाले रेशे होते हैं जिनका अधिकांश भाग कार्बन परमाणुओं का बना हुआ हो। इन रेशो का निर्माण कार्बन परमाणुओं को ऐसे क्रिस्टलों में जोड़कर के होता है जो रेशे के लम्बे अक्ष से समानांतर व्यवस्थित हों। इस पंक्तियोजना से रेशे को एक बड़ा बल-घनफल अनुपात (strength-to-volume ratio) मिल जाता है और यह अपने आकार के लिए बहुत ताकत रखता है। ऐसे हज़ारों रेशों को लेकर उन्हें सूत्रों में पिरोया जा सकता है और इन सूत्रों को बुनकर कपड़े-जैसे टुकड़ों का निर्माण भी करा जा सकता है।

कार्बन तंतु अपनी उच्च सख़्ती, उच्च तनाव पुष्टि, कम भार, उच्च रासायनिक दृढ़ता (यानि अन्य रसायनों से विकृत न होना), उच्च तापमान सहनशीलता और कम तापीय प्रसार (गरम होने पर फैलना) के लिए जाने जाते हैं। इसलिए वे वांतरिक्ष (एरोस्पेस), सिविल अभियांत्रिकी, सैनिक कार्यों और रेस-इत्यादि में प्रयोग गाड़ियों व साइकलों में प्रयोग होते हैं। इनकी एक कमी यह है कि कांच तंतु और प्लास्टिक तंतु की तुलना में इन्हें बनाना अधिक महंगा होता है। इसलिए इन्हें अक्सर अन्य प्रकार के तंतुओं के साथ मिलाकर बनाया जाता है।
गुन्नर गुन्नर्सन

अंगूठाकार|
गुन्नर गुन्नर्सन (18 मई 1889 – 21 नवम्बर 1975) डेनिश भाषा के उपन्यासकार, नाटककार, कवि तथा कहानी लेखक थे।

इनका जन्म आइसलैंड में १८८९ ई. में एक साधारण कृषक परिवार में हुआ था। १८ वर्ष की आयु में लेखक बनने की बलवती इच्छा लेकर डेनमार्क गए और कठिन संघर्ष के बाद डेनिश भाषा के अच्छे लेखक के रूप में स्थान बनाने में सफल हुए। १९३९ ई. में आइसलैंड लौट आए। इनकी रचनाओं में आइसलैंड की सामान्य जनता के दु:ख सुख का बड़ा ही सुंदर चित्रण हुआ है। इनमें अपने देश के प्रति अनुराग है और वहां के रहनेवालों के प्रति संमान का भाव। चरित्रों के आंतरिक भावों का बड़ा सूक्ष्म अध्ययन इनकी रचनाओं में मिलता है। इनकी मुख्य रचनाएँ हैं- ‘द स्टोरी ऑव द बॉर्ग फेमिली’ (Borgslaegtens Historie) (1912-14); ‘स्वोर्न ब्रदर्स’ (Edbrodre) (१९१८); ‘सेवेन डेज़ डार्कनेस’ (Salige de enfoldige) (१९२०); ‘द चर्च ऑन द माउंटेन’ (Kirket par Bjerget) (१९२३-२८)।
अरेरा कॉलोनी

अरेरा कॉलोनी भोपाल शहर, जो की मध्यप्रदेश की राजधानी है उसके सबसे बड़े आवासीय क्षेत्रो में से एक हैं। यह शहर के संभ्रांत आवासीय क्षेत्रो में जाना जाता है। शहर के दक्षिणी भाग में स्थित इस कॉलोनी में हरे भरे पेड़ तथा उद्यान बहुतायत की संख्या में पाए जाते हैं अरेरा कॉलोनी को 8 उपक्षेत्रों में विभक्त किया गया है जिन्हें ई १- ई ८  क्रमांक दिया गया है।
विश्व में बौद्ध धर्म

बौद्ध धर्म विश्व के प्रमुख धर्मों में से एक है। विश्व में बौद्ध धर्म के अनुयायियों की संख्या ४८.८ करोड़ से लेकर ५३.५ करोड़ (विश्व की जनसंख्या में ९%) बताई जाती है। बौद्ध धर्म दुनिया का पहला विश्व धर्म है, जो अपने जन्मस्थान से निकलकर विश्व में दूर दूर तक फैला। विश्व के सभी महाद्विपों में बौद्ध धर्म के अनुयायी रहते हैं।

भारत में इस विश्व धर्म का उदय हुआ था। इसके प्रवर्तक गौतम बुद्ध (ईसवी पूर्व ५६३ - ईसवी पूर्व ४८३) थे। २०१० में १.०७ अरब से १.२२ अरब जनसंख्या के साथ चीन बौद्धों की सबसे बड़ी आबादी वाला देश है। चीन की कुल आबादी में से लगभग २२ कोरोड़ लोग बौद्ध अनुयायी है। ज्यादातर चीनी बौद्ध महायान सम्प्रदाय के अनुयायी है। दुनिया की १८% बौद्ध आबादी चीन में रहती है।
संयुक्त राज्य अमेरिका में विदेशी आतंकवादी प्रवेश से राष्ट्र की सुरक्षा

27 जनवरी 2017 को अमेरिकी राष्ट्रपति डोनाल्ड ट्रम्प ने 'संयुक्त राज्य अमेरिका में विदेशी आतंकवादी प्रवेश से राष्ट्र की सुरक्षा' (अंग्रेजी:Protecting the Nation from Foreign Terrorist Entry into the United States) नामक 'कार्यकारी आदेश 13769' पर हस्ताक्षर किए। यह आदेश बड़े पैमाने पर मध्य पूर्व और अफ्रीका के कई देशों से पर्यटकों और व्यक्तियों के आव्रजन को प्रतिबंधित करता है। यह आदेश अमेरिका शरणार्थी प्रवेश कार्यक्रम (USRAP) को 120 दिनों के लिए निलंबित करने के साथ ही लीबिया, ईरान, इराक, सोमालिया, सूडान, सीरिया और यमन के लोगों का अमेरिका में प्रवेश 90 दिनों के लिए प्रतिबंधित करता है भले ही उनकी वीजा या स्थायी निवास की स्थिति कुछ भी हो, हालांकि अपवाद स्वरूप कुछ मामलों में मामला-दर-मामला आधार पर निर्णय लिया जा सकता है। इस आदेश के कारण 28 जनवरी, 2017 को, एक अनुमान के अनुसार 100-200 यात्रियों को विभिन्न अमेरिकी हवाई अड्डों पर हिरासत में लिया गया, और सैकड़ों को अमेरिका जाने वाली उड़ानों में सवार होने से रोका गया।

आदेश को अंतरराष्ट्रीय स्तर पर आलोचना का शिकार होना पड़ा, न्यूयॉर्क के जॉन एफ कैनेडी अंतरराष्ट्रीय हवाई अड्डे में और अन्य अमेरिकी हवाई अड्डों पर विरोध प्रदर्शन हुए, और अमेरिकन सिविल लिबर्टीज यूनियन (ACLU) ने इसके खिलाफ एक मुकदमा दायर किया।

28 जनवरी, 2017 को एक संघीय अदालत ने आदेश के कुछ हिस्सों पर अस्थायी रूप से रोक लगा दी, लेकिन अदालत ने न तो प्रभावित लोगों के देश में आने के बारे में कुछ कहा है न ही इसकी संवैधानिकता को लेकर कोई सवाल उठाया है। 29 जनवरी, 2017 को एक और संघीय अदालत ने अस्थायी रूप से उन सभी प्रभावित लोगों की गिरफ्तारी पर रोक लगा दी जो इस आदेश की अनुपस्थिति में कानूनी रूप से संयुक्त राज्य अमेरिका में प्रवेश करने के अधिकारी थे। 
==बाहरी कड़ियाँ==
तत्वबोधिनी पत्रिका

तत्वबोधिनी पत्रिका, महर्षि देवेन्द्रनाथ ठाकुर द्वारा १६ अगस्त १८४३ को स्थापित की गयी थी। यह तत्वबोधिनी सभा की पत्रिका थी जिसका प्रकाशन १८८३ तक होता रहा। यह कोलकाता से बांग्ला में प्रकाशित होती थी।

ब्राह्मधर्म के प्रचार एवं तत्त्वबोधिनी सभा के सभासदों के मध्य नियमित वार्तालाप के उद्देश्य से इसकी स्थापना की गयी थी। अक्षय कुमार दत्त के सम्पादकत्व में तत्त्बबोधिनी पत्रिका का प्रथम प्रकाशन हुआ। इसके पीछे देबेन्द्रनाथ ठाकुर का नेतृत्व था। उन्नीसवीं शताब्दी के श्रेष्ठ गद्यलेखक ईश्वरचन्द्र विद्यासागर, राजनारायण बसु, द्विजेन्द्रनाथ ठाकुर इस पत्रिका में नियमित लिखते थे। उनके लेखों से उस समय बांग्ला भाषा और साहित्य एक नवयुग का सूत्रपात हुआ। 

वेदान्त-प्रतिपाद्य ब्रह्मबिद्या का प्रचार पत्रिका का मुख्य उद्देश्य था और ज्ञानविज्ञान, इतिहास, साहित्य, धर्म, राजनीति, अर्थनीति, समाजतत्त्व एवं दर्शन से सम्बन्धित मूल्यवान रचनाएँ इसमें प्रकाशित होतीं थीं। अन्तरराष्ट्रीय व्यापार में बंगालियों की हिस्सेदारी तथा राजनैतिक स्वाधीनता की प्राप्ति के लिए अपना संगठन बनाने का आह्वान होता था। इस प्रकार उस समय की बंगाली संस्कृति और सभ्यता की उन्नति में इस पत्रिका ने विशेष योगदान किया।
पर्यावरण नियोजन एवं समन्वय संगठन (एप्को)

पर्यावरण नियोजन एवं समन्वय संगठन (एप्को) (Environmental Planning and Coordination Organisation (EPCO)), भोपाल में स्थित एक स्वशासी संस्था है। इसका कार्य जनसमुदाय में पर्यावरण के प्रति जागरूकता निर्माण करना और मध्य प्रदेश सरकार के साथ मिलकर विभिन्न परियोजनाओं को क्रियान्वित करना है। 

इसकी स्थापना वर्ष १९८१ में हुई थी। जलवायु परिवर्तन मुद्दों पर यह राज्य की नोडल एजेंसी के रूप में कार्य कराती है। ५० एकड़ में फैले इसके परिसर को पर्यावास परिसर कहा जाता है
मोहम्मद अली जौहर विश्वविद्यालय

मोहम्मद अली जौहर विश्वविद्यालय: एक निजी विश्वविद्यालय है जो रामपुर में मोहम्मद अली जौहर ट्रस्ट, उत्तर प्रदेश, विश्वविद्यालय अनुदान आयोग, (यूजीसी) द्वारा मान्यता प्राप्त
2006 में स्थापित किया गया था इसके चांसलर समाजवादी पार्टी के पूर्व कैबिनेट मंत्री आजम खान है। यह उत्तर प्रदेश सरकार द्वारा 2012 में विश्वविद्यालय का दर्जा प्रदान किया गया था। इस पर 28 अल्पसंख्यक शिक्षण संस्थानों के लिए राष्ट्रीय आयोग (NCMEI) द्वारा अल्पसंख्यक का दर्जा मई 2013 को दिया गया था।.
वेणीसंहार

वेणीसंहारम्, भट्टनारायण द्वारा रचित प्रसिद्ध संस्कृत नाटक है। भट्टनारायण ने महाभारत को 'वेणीसंहार' का आधार बनाया है। 'वेणी' का अर्थ है, स्त्रियों का केश अर्थात् 'चोटी' और 'संहार' का अर्थ है सजाना, व्यवस्थित करना या, गुंफन करना। वेणीसंहार नाटक को नाट्यकला का उत्कृष्ट उदाहरण माना जाता है और भट्टनारायण को एक सफल नाटककार के रूप में स्मरण किया जाता है। नाट्यशास्त्र की नियमावली का विधिवत पालन करने के कारण नाट्यशास्त्र के आचार्यों ने भटटनारायण को बहुत महत्त्व दिया है।

दुःशासन, द्रौपदी के खुले हुए केश पकड़ के बलपूर्वक घसीटता हुआ द्युतसभा में लाता है, तभी द्रौपदी प्रतिज्ञा करती है कि जबतक दुःशासन के रक्त से अपने बालों को भिगोएगी नहीं तब तक अपने बाल ऐसे ही बिखरे हुए रखेगी। भट्टनारायण रचित इस नाटक के अन्त में भीम दुःशासन का वध करके उसका रक्त द्रौपदी के खुले केश में लगाते हैं और चोटी का गुंफन करते हैं। इसी प्रसंग के आधार भट्ट नारायण ने इस नाटक का शीर्षक 'वेणीसंहार' रखा है।

छः अंक के कथावस्तु वाले इस 'वेणीसंहार' नाटक की मुख्य और सबसे बड़ी विशेषता यह है कि इसमें महाभारत की सम्पूर्ण युद्धकथा को समाविष्ट किया गया है। 'वेणीसंहार' नाटक की दूसरी विशेषता तृतीय अंक का प्रसंग कर्ण और अश्वत्थामा का कलह है।

नाटक का नायक दुर्योधन है, क्योंकि उसको लक्ष्य में रखकर समस्त घटनाएं चित्रित हैं। इसीलिए उसके दुःख, पराभव और मृत्यु का वर्णन होने से यह एक दुखान्त नाटक माना जाता है। कुछ विद्वान भीम को नाटक का नायक मानने के पक्ष में हैं, क्योंकि इसमें वीर रस की प्रधानता है तथा नाटक की कथा भीम की प्रतिज्ञाओं पर आधारित है। भीमसेन का चरित्र प्रभावशाली और आकर्षक है। उनके भाषणों से उनकी वीरता और पराक्रम का पता लगता है। उसमें आत्मविश्वास का अतिरेक है। अश्वत्थामा अपने गुणों को प्रकट किये बिना अपूर्ण व्यक्तित्व सा है।

नाटककार निस्सन्देह घटना-संयोजन में अत्यन्त दक्ष हैं। उनके वर्णन सार्थक और स्वाभाविक हैं। नाटक का प्रधान रस, वीर है। गौड़ी रीति, ओज गुण और प्रभावी भाषा-उसकी अन्य विशेषताएं हैं। कर्ण का वक्तव्य देखिये-
: "सूतो वा सूतपुत्रो वा यो वा को वा भवाम्यहम्। 
: "दैवायतं कुले जन्मः मदायत्तं तु पौरुषम्॥(वेणी. सं. 3)
: "( मैं चाहे सूत हूँ या सूतपुत्र, अथवा कोई और। किसी कुल-विशेष में जन्म लेना यह तो दैव के अधीन है, मेरे पास जो पौरुष है उसे मैने पैदा किया है।)
थाईलैंड में बौद्ध धर्म

:"यह लेख थाईलैंड में बौद्ध धर्म के बारे में है, बौद्ध धर्म की व्यापक परिभाषा के लिए विश्व में बौद्ध धर्म देखें।" 



थाईलैंड में बौद्ध धर्म थेरवाद बौद्ध सम्प्रदाय है, जो थाईलैंड की जनसंख्या में बड़े पैमाने पर ९५% है। थेरवाद बौद्ध धर्म थाईलैंड का राष्ट्रीय धर्म है। थाईलैंड में बौद्ध धर्म भी बड़े थाई चीनी आबादी से लोक धर्म के रूप में अच्छी तरह से चीनी धर्मों के साथ एकीकृत हो गया है। थाईलैंड में बौद्ध विहारों, लंबे सुनहरे स्तूपों की विशेषता है, और थाईलैंड की बौद्ध वास्तुकला अन्य दक्षिण पूर्व एशियाई देशों, विशेष रूप से कंबोडिया और लाओस, थाईलैंड, जिसके साथ शेयर सांस्कृतिक और ऐतिहासिक विरासत में उस के समान है।
पोखरण-2

पोखरण-2 मई 1998 में पोखरण परीक्षण रेंज पर किये गए पांच परमाणु बम परीक्षणों की श्रृंखला का एक हिस्सा है। यह दूसरा भारतीय परमाणु परीक्षण था; पहला परीक्षण, कोड नाम स्माइलिंग बुद्धा (मुस्कुराते बुद्ध), मई 1974 में आयोजित किया गया था।

11 और 13 मई, 1998 को राजस्थान के पोरखरण परमाणु स्थल पर पांच परमाणु परीक्षण किये थे। इनमें 45 किलोटन का एक फ्यूज़न परमाणु उपकरण शामिल था। इसे आमतौर पर हाइड्रोजन बम के नाम से जाना जाता है। 11 मई को हुए परमाणु परीक्षण में 15 किलोटन का विखंडन (फिशन) उपकरण और 0.2 किलोटन का सहायक उपकरण शामिल था। इन परमाणु परीक्षण के बाद जापान और संयुक्त राज्य अमेरिका सहित प्रमुख देशों द्वारा भारत के खिलाफ विभिन्न प्रकार के प्रतिबंधों लगाये गए।
गोल्डन रॉक

क्यैकटियो पगोडा (बर्मी: ကျိုက်ထီးရိုးဘုရား) को गोल्डन रॉक (स्वर्ण पत्थर) के नाम से भी जाना जाता है। म्यान्मार में सोम राज्य बौद्ध तीर्थ स्थल के रूप में जाना जाता है। यह एक छोटा सा पगोडा (7.3 मीटर (24 फुट)) सोने की कवर के साथ एक ग्रेनाइट बोल्डर के शीर्ष पर बनाया भक्तों द्वारा पर चिपकाया छोड़ देता है। पौराणिक कथा के अनुसार, गोल्डन रॉक खुद को अनिश्चितता के बादल बुद्ध के बालों का एक कतरे पर बैठा है। संतुलन रॉक गुरुत्वाकर्षण अवहेलना करने के लिए, के रूप में यह सदा पहाड़ी के नीचे रोलिंग के कगार पर प्रतीत होता है। रॉक और शिवालय माउंट के शीर्ष पर हैं कैकटियो। यह तीसरा सबसे महत्वपूर्ण बौद्ध तीर्थ बर्मा में श्वेडागोन पगोडा और महामुनि पगोडा के बाद साइट है। "गुरुत्वाकर्षण को धता बताते हुए" गोल्डन रॉक माना जाता है कि एक झलक किसी भी व्यक्ति को बौद्ध धर्म के लिए बारी करने के लिए एक प्रेरणा के लिए पर्याप्त हो सकता है।

श्रेणी:म्यान्मार
अख़्तर-उल-ईमान

अख़्तर-उल-ईमान का जन्म 12 नवम्बर 1915 को किला, नजीबाबाद उत्तर प्रदेश में हुआ। ये मुख्यत: नज़्म के शायर थे। ये आधुनिक उर्दू नज़्म के संस्थापकों में शामिल हैं। उर्दू नज़्म पर इनका काफ़ी प्रभाव रहा है। फ़िल्म धर्मपुत्र (1963) और वक़्त (1966) में संवाद लेखन के लिए फ़िल्मफ़ेयर अवार्ड मिला। 
* फ़िल्म 'वक़्त' में अपने संवाद 
:: जिनके घर शीशे के हों - वो दूसरों पर पत्थर नहीं फेंकते' 
से बेशुमार शुहरत मिली। 1962 में साहित्य अकादमी पुरस्कार से सम्मानित हुए। और 1996 में इनका निधन हो गया।
भिलाई इस्पात संयंत्र

भिलाई इस्पात संयंत्र (Bhilai Steel Plant (BSP)) भारत के छत्तीसगढ़ के भिलाई में स्थित इस्पात कारखाना है। यह भारत का पहला इस्पात उत्पादक संयंत्र है तथा मुख्यतः रेलों का उत्पादन करता है। 

इस संयंत्र की स्थापना सोवियत संघ की सहायता से १९५५ में हुई थी।

इस कारखाने की स्थापना दूसरी पंचवर्षीय योजना (1956-61)के अंतर्गत की गई थी।

दस बार देश का सर्वश्रेष्ठ एकीकृत इस्पात कारखाने के लिए प्रधानमंत्री ट्रॉफी प्राप्त यह कारखाना राष्ट्र में रेल की पटरियों और भारी इस्पात प्लेटों का एकमात्र निर्माता तथा संरचनाओं का प्रमुख उत्पादक है। देश में 260 मीटर की रेल की सबसे लम्बी पटरियों के एकमात्र सप्लायर, इस कारखाने की वार्षिक उत्पादन क्षमता 31 लाख 53 हजार टन विक्रेय इस्पात की है। यह कारखाना वायर रॉड तथा मर्चेन्ट उत्पाद जैसे विशेष सामान भी तैयार कर रहा है। भिलाई इस्पात कारखाना आईएसओ 9001:2000 गुणवत्ता प्रबन्धन प्रणाली से पंजीकृत है। अतः इसके सभी विक्रेय इस्पात आईएसओ की परिधि में आते हैं। 

भिलाई के कारखाने, इसकी बस्ती और डल्ली खानों को पर्यावरण प्रबन्धन प्रणाली से सम्बन्धित आईएसओ 14001 भी प्राप्त है। यह देश का ऐसा एकमात्र इस्पात कारखाना है जिसे इन सभी क्षेत्रों में प्रमाणपत्र मिला है। कारखाने को सामाजिक उत्तरदायित्व निभाने के लिए एसए: 8000 प्रमाणपत्र और व्यावसायिक स्वास्थ्य तथा सुरक्षा के लिए ओएचएसएएस-18001प्रमाणपत्र भी प्राप्त है। इन अन्तर्राष्ट्रीय स्तर पर मान्य प्रमाणपत्रों के कारण भिलाई के उत्पादों का महत्व और भी बढ़ जाता है तथा इस्पात उद्योग में इसकी गणना सर्वश्रेष्ठ संगठनों में की जाती है। भिलाई को अनेक राष्ट्रीय पुरस्कारों से सम्मानित किया गया है तथा इसे लगातार तीन वर्ष सीआईआई-आईटीसी सस्टेनेबिलिटी पुरस्कार प्राप्त हुआ है।
वसंत पुरुषोत्तम काले

वसंत पुरुषोत्तम काले (मराठी: वसंत पुरुषोत्तम काळे), इन्हें मराठी साहित्य जगत में लोकप्रिय रूप से "व पु" नाम से जाना जाता है , वे एक मराठी लेखक थे जिनकी प्रमुख रचनाएँ है- लघु कथाएँ, उपन्यास, जीवनी रेखाचित्र। इनकी लेखक के रूप में 60 से अधिक पुस्तकें प्रकाशित है। उनकी प्रसिद्ध पुस्तकों में शामिल है "साथी", "वपुर्झा", "ही वाट एकटीची ", और "ठीकरी"। वे पेशे से एक वास्तुकार थे। 

उनकी मृत्यु 27 जून 2001 को हृदयाघात से मुंबई में अपने घर पर हुई।
होशंग शाह

होशंग शाह (अल्प खाँ उर्दु:الپ خان) (१४०६-३५) मालवा क्षेत्र का औपचारिक रूप से नियुक्त प्रथम इस्लामिक राजा था। इसे हुशंग शाह ग़ोरी के नाम से भी प्रसिद्ध इस राजा का मालवा का राजा घोषित होने से पूर्व अल्प खाँ नाम प्रचलित था। अल्प खाँ के पिता दिलावर खाँ दिल्ली के सुल्तान फ़िरोज़ शाह तुगलक के दरबार से संबद्ध रहा था। दिलावर खाँ को तुगलकों में से एक, फ़िरुज़ द्वारा मालवा का राज्यपाल नियुक्त किया गया था। १४०१ में उसने स्वयं को दिल्ली सल्तनत से मुक्त स्वायत्त राजा घोषित कर लिया था। अतः वह माण्डू में १४०१ में मालवा के प्रथम राजा के रूप में आया था। किन्तु उसने स्वयं को वहां का राजा घोषित नहीं किया था।

होशंगशाह के मकबरे को मध्य प्रदेश का ताजमहल भी कहा जाता है
राजनयिक

एक राजनयिक, किसी राज्य अथवा संयुक्त राष्ट्र या यूरोपीय संघ जैसे किसी अंतर सरकारी संसथान द्वारा नियुक्त एक व्यक्ति होता है, जिसका काम, एक या एकाधिक राज्यों या अंतर्राष्ट्रीय संगठनों के साथ कूटनीति का संचालन करना होता है।

राजनयिकों के मुख्य कार्य: भेजने वाले राज्य के हितों और नागरिकों का प्रतिनिधित्व और संरक्षण करना; रणनीतिक समझौतों की दीक्षा और सुविधा प्रमाणित करना; संधियों और सम्मेलनों; सूचना का प्रचार; व्यापार एवं वाणिज्य; प्रौद्योगिकी; और मैत्रीपूर्ण संबंध बनाये रखना होता है। अंतरराष्ट्रीय ख्याति के अनुभवी राजनयिकों का उपयोग अंतरराष्ट्रीय संगठनों (उदाहरण के लिए, संयुक्त राष्ट्र, दुनिया का सबसे बड़ा राजनयिक मंच) के साथ-साथ बहुराष्ट्रीय कंपनियों के प्रबंधन और बातचीत कौशल में उनके अनुभव के लिए किया जाता है। राजनयिक, विदेशी सेवाओं और दुनिया के विभिन्न देशों के राजनयिक निकाय के सदस्य होते हैं।

राजनयिक राज्य के किसी भी विदेशी नीति संस्थान का सबसे पुराना रूप हैं, जो सदियों के विदेश मंत्रियों और मंत्रिस्तरीय कार्यालयों द्वारा पूर्ववर्ती हैं। उनके पास आमतौर पर राजनयिक प्रतिरक्षा होती है, और उनकी आधिकारिक यात्रा में वे आमतौर पर एक राजनयिक पासपोर्ट का उपयोग करते हैं
फ़ॉकलैंड युद्ध

फ़ॉकलैंड युद्ध (अंग्रेज़ी: Falklands War, स्पेनी: Guerra de las Malvinas) सन् १९८२ में ब्रिटेन और आर्जेन्टीना के बीच दस-सप्ताह तक चलने वाला एक युद्ध था, जो प्रशांत महासागर के दक्षिणी भाग में फ़ॉकलैंड द्वीपसमूह तथा दक्षिण जॉर्जिया एवं दक्षिण सैंडविच द्वीप समूह के दो ब्रिटिश-अधीन क्षेत्रों पर क़ब्ज़ा प्राप्त करने के लिए लड़ा गया। आर्जेन्टीना सदा से ही इन द्वीपों को अपना भाग बताता रहा है, हालांकि इनपर ब्रिटिश क़ब्ज़ा एक शताब्दी से भी अधिक रहा है।

शुक्रवार २ अप्रैल १९८२ को आर्जेन्टीना के दस्तों ने इन द्वीपों पर हमला बोलकर उनपर नियंत्रण कर लिया और अगले ही दिन पास के दक्षिण जॉर्जिया एवं दक्षिण सैंडविच द्वीप समूह पर भी नियंत्रण कर लिया। ब्रिटेन ने इसका विरोध करा और अपने युद्धी जहाज़ वहाँ के लिए रवाना कर दिये। कई झड़पों के बाद १४ जून को द्वीपों पर स्थित आर्जेन्टीनी सैनिकों ने अपने हथियार डाल दिये और ब्रिटेन का वहाँ शासन फिर से बहाल हो गया। युद्ध में कुल मिलाकर २२५ ब्रिटिश और ६४९ आर्जेन्टीनी लोगों की मृत्यु हुई।
सीन

सीन (Seine) फ़्रांस में बहने वाली एक नदी है। इसका उद्गम डीजोन (Dijon) के उत्तर-पश्चिम के कम्यून (मध्यवर्ती पठारी क्षेत्र) में है और यह इंग्लिश चैनल में जाकर गिरती है। इसकी लम्बाई लगभग 777 किमी है। पेरिस शहर सीन नदी के किनारे ही स्थित है।

श्रेणी:फ़्रांस
दाबेली

दाबेली, कच्छी दाबेली या ड़बल रोटी पश्विम भारत का एक लोकप्रिय व्यंजन है। यह व्यंजन दिखने में बर्गर जैसा लगता है लेकिन इसका स्वाद खट्टा, मीठा, तीखा और नमकीन हैं। इसका उद्गम गुजरात के कच्छ जिले में हुआ था।
एकीकृत मार्गदर्शित मिसाइल विकास कार्यक्रम

एकीकृत मार्गदर्शित मिसाइल विकास कार्यक्रम (अंग्रेज़ी: Integrated Guided Missile Develoment Program-IGMDP ; "इंटीग्रेटेड गाइडेड मिसाइल डेवलपमेंट प्रोग्राम") घोषित परमाणु राज्यों (चीन,
ब्रिटेन, फ़्रांस, रूस, और संयुक्त राज्य अमेरिका) के बाद के मिसाइल कार्यक्रमों में से एक है। भारत अपने परिष्कृत मिसाइल और अंतरिक्ष कार्यक्रमों के साथ, देश में ही लंबी दूरी की परमाणु मिसाइलों के विकास में तकनीकी रूप से सक्षम है।
बैलिस्टिक मिसाइलों में भारत का अनुसंधान 1960 के दशक में शुरू हुआ। जुलाई 1983 में भारत ने स्वदेशी मिसाइल के बुनियादी ढांचे को विकसित करने के उद्देश्य के साथ समन्वित निर्देशित प्रक्षेपास्त्र
विकास कार्यक्रम (इंटीग्रेटेड गाइडेड मिसाइल डेवलपमेंट प्रोग्राम-IGMDP) की शुरुआत की। आईजीएमडीपी द्वारा देश में ही विकसित सबसे पहली मिसाइल पृथ्वी थी। भारत की दूसरी बैलिस्टिक मिसाइल प्रणाली अग्नि मिसाइलों की श्रृंखला है जिसकी मारक क्षमता पृथ्वी मिसाइलों से ज्यादा है।
पूर्व जयन्तिया हिल्स जिला

पूर्व जयन्तिया हिल्स जिला भारतीय राज्य मेघालय का एक जिला है। खलीहृयत इसका जिला मुख्यालय है। 31 जुलाई 2012 को यह जयन्तिया हिल्स जिला से अलग होकर अस्तित्व में आया।

खलीहृयत और साईपुंग इसके दो सामुदायिक एवं ग्रामीण विकास खंड हैं।
अंटार्कटिक वृत्त

अंगूठाकार|350x350पिक्सेल|"नक्शे में अंटार्कटिक के साथ अंटार्कटिक वृत्त , नीले रंग में। "
अंटार्कटिक वृत्त पृथ्वी के नक्शे में अक्षांश द्वारा चिह्नित पांच प्रमुख क्षेत्रों में सबसे दक्षिणी क्षेत्र है।. इस वृत्त के दक्षिणी क्षेत्र को अंटार्कटिक के रूप में जाना जाता है और उत्तरी क्षेत्र को दक्षिणी शीतोष्ण क्षेत्र कहा जाता है। अंटार्कटिक वृत्त के दक्षिण में , क्षितिज के ऊपर ,प्रति वर्ष सूर्य कम से कम एक दिन (चौबीस घंटे) के लिए दिखाई देता है ( इसलिए आधी रात को भी सूर्य दिखाई देता है ) और क्षितिज के नीचे ,प्रति वर्ष सूर्य कम से कम एक दिन (चौबीस घंटे) के लिए दिखाई नहीं देता है ( इसलिए दोपहर को भी सूर्य दिखाई नहीं देता है )। यही बात उत्तरी गोलार्ध में आर्कटिक वृत्त के लिए भी लागू होती है।

अंटार्कटिक वृत्त की स्थिति  तय नहीं है; 2 फरवरी 2017 में, यह 66°33'46.6"  भूमध्य रेखा के दक्षिण में है। इसका अक्षांश पृथ्वी के अक्षीय झुकाव पर निर्भर करता है।  जो चंद्रमा की कक्षा से उत्पन्न ज्वार बलों के कारण, 40,000 साल की अवधि में 2 डिग्री की एक मार्जिन के भीतर उतार चढ़ाव होता रहता है। .नतीजतन, अंटार्कटिक वृत्त वर्तमान में लगभग 15 मीटर (49 फुट) प्रति वर्ष की गति से दक्षिण की ओर बढ़ रहा है।
ख्लेहरियत

ख्लेहरियत (तेज़ उच्चारण में ख्लेरियत) भारतीय राज्य मेघालय के पूर्व जयन्तिया हिल्स जिले का मुख्यालय है। इस जिले को पुराने जयन्तिया हिल्स जिले को विभाजित कर बनाया गया था। ख्लेहरियत और सायपुंग जिले के दो प्रमुख समुदाय एवं विकास खण्ड हैं। वर्ष २००१ की जनगणना के अनुसार नगर की जनसंख्या है। 

ख्लेहरियत मेंं कुछ सरकारी अस्पताल एवं निजी चिकित्सालय हैं। यहां की अधिकांश जनसंख्या ईसाई है तथा यहां कई गिरजे हैं। बहुत से विद्यालय भी हैं, जैसे खलीह्रियत हायर सैकेण्डरी स्कूल, आदि जिनमें किण्डरगार्टन से लेकर विज्ञान शाखा में उच्चतर माध्यमिक स्तर तक के विद्यार्थी हैं। यहां के लोगों के प्रमुख क्रीडाओ में फ़ुटबाल एवं साण्ड की लडाई हैं।
अंतरराष्ट्रीय सचल उपग्रह संगठन

अंतरराष्ट्रीय सचल उपग्रह संगठन: International Mobile Setellite Ooranization:यह संगठन
सामुद्रिक, हवाई एवं स्थलीय संचलन उद्देश्यों हेतु उपग्रह संचार को विनियमित करता है। इसका मुख्यालयः लंदन में स्थित है और आधिकारिक भाषाएं: अंग्रेजी, फ्रांसीसी, रूसी एवं स्पेनिश उत्पति एवं विकास आईएमएसओ का उद्भव 1979 में अंतरराष्ट्रीय सामुद्रिक उपग्रह संगठन (इनमारसेट)पके रूप में हुआ। बाद के वर्षों में इन्टरनेट की स्थापना से जुड़ी संधि में बदलाव लाते हुए पइसमें स्थलीय एवं आकाशीय संचार को भी शामिल किया गया। इनमारसेट को 1994 से आईएमएसओ कहा जाने लगा बाद में संगठन के कार्यों की सेवाओं के निजीकरण का निर्णय लिया गया, जो 1999 में पूर्ण हुआ, जब एक नवीन कंपनी इनमारसेट लिमिटेड का निर्माण हुआ। आईएमएसओ एक नियामक के रूप में यह सुनिश्चित करता है कि कंपनी द्वारा अपनी प्रतिबद्धताएं पूर्ण की जा रही हैं या नहीं जनवरी 2014 तक इसमें 98 सदस्य राष्ट्र थे।
महेश कोठारे

महेश कोठारे एक भारतीय अभिनेता, (मराठी ) फिल्म निर्देशक और निर्माता है, इन्होंने मराठी और हिंदी फिल्मों में काम किया है। इन्होंने बहुत कम उम्र से भारतीय सिनेमा में अभिनय प्रारम्भ कर दिया था। इनकी प्रारंभिक एवं उल्लेखनीय फिल्में ,राजा और रंक ", छोटा भाई, मेरे लाल और घर घर की कहानी" है। प्रसिद्ध हिंदी गीत "तू कितनी अच्छी है तू कितनी भोली है ,हे मां" ,फिल्म राजा और रंक में मास्टर महेश के नाम से अभिनय किया है।

महेश कोठारे को मराठी फिल्म उद्योग के लिए एक क्रांतिकारी व्यक्तित्व माना जाता है, निर्देशक के रूप में फिल्म धूमधड़ाका (1985) से कैरियर शुरू करने के बाद से ,20 साल की अवधि में कई बॉक्स ऑफिस हिट फिल्मे दी। कोठारे की फिल्मों को उनके तकनीकी बारीकियों और काल्पनिक अवधारणाओं के लिए जाना जाता है और वह कुछ भारतीय फिल्म निर्माताओं में से एक है , जो सफल फिल्मों में फंतासी शैली का सफल प्रयोग करते हैं।

महेश कोठारे ने पहली 3डी मराठी फिल्म ,"झपाटलेला 2"7 जून, 2013 बनाई जो बॉक्स ऑफिस पर हिट साबित हुई जो उनकी अपनी 1993 बॉक्स ऑफिस पर ब्लॉक बस्टर "झपाटलेला" की अगली कड़ी थी। मूल हॉरर कॉमेडी ,जिसमे एक गुड़िया जिसका नाम तात्या विंचू था,जीवित हो जाती है। एनिमेट्रॉनिक्स और कंप्यूटर जनित इमेजरी का मराठी फिल्मो में यहाँ पहला सफल प्रयोग था।
सिंगम

सिंगम (English: "Lion") एक भारतीय तमिल एक्शन मसाला फ़िल्म है जिसका निर्देशन हरी ने किया है। इसमें सूर्या, अनुष्का शेट्टी और प्रकाश राज मुख्य भूमिका में हैं। यह फ़िल्म 28 मई 2010 को सिनेमाघरों में प्रदर्शित हुई।

यह फ़िल्म का अनुवादित संस्करण तेलुगू में यमुडु और हिन्दी में द फाइटरमैन सिंगम नाम से प्रदर्शित हुई।
ट्राइडेंट, चेन्नई

ट्राइडेंट, चेन्नई एक पांच सितारा होटल हैं जो मीनमबाक्कम, चेन्नई, भारत में जीएसटी रोड पर स्थित हैं यह चेन्नई शहर के केंद्र से लगभग 20 मिनट की दूरी पर हैं एवं चेन्नई अंतरराष्ट्रीय हवाई अड्डे,से सड़क के पार जीएसटी रोड पर हैं।
यह होटल ओबेराय समूह के द्वारा संचालित किया जाता हैं। ट्राइडेंट, चेन्नई 5 एकड़ (2.0 हेक्टेयर) की भूमि पर बनाया गया है और चेन्नई शहर का पहला हवाई अड्डा का होटल है। यहाँ पर ईआईएच एसोसिएटेड होटल्स लिमिटेड का पंजीकृत कार्यालय भी है।
संयुक्त राष्ट्र न्यास परिषद

संयुक्त राष्ट्र न्यास परिषद; United Nations Trusteeship Council; न्यास परिषद के पांच सदस्यों में सुरक्षा परिषद के स्थायी सदस्य ही शामिल होते हैं इसकी स्थापना ऐसे न्यास प्रदेशों के पर्यवेक्षण हेतु की गयी थी, जहां द्वितीय विश्वयुद्ध की समाप्ति के बाद स्वायत्त शासन की शुरूआत नहीं हो
सकी थी। न्यास प्रदेशों को संयुक्त राष्ट्र चार्टर के अध्याय XII के अनुसार अंतरराष्ट्रीय
न्यास व्यवस्था के अधीन रखा गया था। इस व्यवस्था का उद्देश्य अंतरराष्ट्रीय शांति व सुरक्षा को बनाये रखना, न्यास प्रदेशों की जनता के हितों को सवर्धित करना बिना किसी भेदभाव के मानव-अधिकारों एवं मौलिक स्वतंत्रताओं के प्रति सम्मान को बढ़ावा देना तथा सभी न्यास क्षेत्रों में संयुक्त राष्ट्र के सदस्य देशों का
उनके नागरिकों के साथ समान व्यवहार को सुनिश्चित करना है। मूल रूप में 11 न्यास प्रदेश थे। न्यास परिषद का कार्य इन क्षेत्रों में स्वतंत्र या स्वायत्त शासन की स्थापना में सहायता देना था।
31 अक्टूबर, 1994 तक सभी न्यास प्रदेशों को पृथक्रा ज्यों या पड़ोसी देशों के साथ
विलीनीकरण के रूप में स्वतंत्रता प्राप्त हो चुकी थी। पलाऊ द्वीप समूह ऐसा अंतिम
न्यास क्षेत्र था, जिस पर संयुक्त राज्य अमेरिका द्वारा प्रशासन किया जा रहा था।
पलाऊ में सुरक्षा परिषद द्वारा
न्यास समझौता समाप्त किये जाने के पश्चात् 1 नवंबर, 1994 को न्यास परिषद ने अपने कार्य औपचारिक रूप से निलंबित कर दिये। फिर भी,
न्यास परिषद का विघटन नहीं किया गया था। यह इस
प्रावधान के साथ अस्तित्व में बनी रही कि आवश्यकता के अनुसार इसे पुनः क्रियाशील किया जा सकता है। हाल ही में, न्यास परिषद की भूमंडलीय पर्यावरण व संसाधन प्रणाली के न्यासी रूप में उपयोग करने का प्रस्ताव भी सामने रखा गया है।
ऑरेन्ज कैप

"द ऑरेन्ज कैप" (Orange Cap) इंडियन प्रीमियर लीग टी२० में सबसे अधिक रन बनाने वाले खिलाड़ी को दिया जाने वाला क्रिकेट पुरस्कार है।
मध्यम दूरी परमाणु शक्ति संधि

मध्यम दूरी परमाणु शक्ति संधि; Intermediate Range Nuclear ForcesTreaty: संयुक्त राज्य अमेरिका और तत्कालीन सोवियत संघ ने मध्यम दूरी के परमाणु प्रक्षेपास्त्रों को समाप्त करने के
लिये 8 दिसंबर, 1987 को मध्यम दूरी परमाणु शक्ति संधि पर हस्ताक्षर किए। यह समझौता हथियार नियंत्रण
पर छह वर्षों तक चली वार्ताओं का परिणाम था। 1989 की घटनाओं जिनमें
वारसा संधि की समाप्ति और
सोवियत रूस का विघटन भी
सम्मिलित हैं के बाद आईआरएनएफ का सामरिक महत्व नगण्य हो गया है। वारसा संधि की समाप्ति के कारण मध्य यूरोप से सेनाओं का एकपक्षीय पलायन हो गया। अतः समुद्री प्रक्षेपास्त्रों
तथा पेरोलिंग (Peroling)
प्रक्षेपास्त्रों के फैलाव का कोई
औचित्य नहीं रह गया। आईआरएनएफ का लक्ष्य इन्हीं
प्रक्षेपास्त्रों पर नियंत्रण रखना
था। फिर भी गोर्बाचेव काल के
तनाव शैथिल्य (detente) में एक संकेतक तथा ऑन- साइट (on-site) निरीक्षण प्रणाली के सुझाव की दिशा में इस संधि का कुछ महत्व है।
बानो कुदसिया

बानो कुदसिया (, 28 नवंबर 1928 – 4 फरवरी 2017), 'बानो आप्पा' नाम से विख्यात। पाकिस्तानी उर्दू उपन्यासकार और पटकथा लेखिका थी। 
‘राजा गिद्ध’ उनका प्रसिद्ध उपन्यास है। उनकी अन्य प्रमुख रचनाओं में आतिश-ए-जोरि -पा, एक दिन, अमर बेल, चहर चमन, फुटपाथ की घास और हवा के नाम आदि शामिल हैं। उनका जन्म 28 नवंबर, 1928 को फिरोजपुर पंजाब (ब्रिटिश भारत) में हुआ था। उन्हें पाकिस्तान सरकार द्वारा वर्ष 1983 में सितारा-ए-इम्तियाज और वर्ष 2010 में हिलाल-ए-इम्तियाज पुरस्कार से सम्मानित किया गया था। 4 फरवरी, 2017 को लाहौर में उनका निधन हो गया।
एडवर्ड जेलेर

अंगूठाकार
एडवर्ड जेलेर (Eduard Zeller ; १८१४ - १९०८) हेगेल से प्रभावित जर्मन दार्शनिक। ज्ञानसंबंधी समस्याओं के हल की जिज्ञासा के फलस्वरूप वह कांट से भी प्रभावित हुआ। किंतु उसका कार्य जितना दर्शन के इतिहास के क्षेत्र में प्रशस्त हुआ उतना मौलिक दर्शन के क्षेत्र में नहीं। उसकी सर्वाधिक प्रसिद्ध पुस्तक है 'यूनानी दर्शन' है जो उसके विचारों पर हेगेलवाद का प्रभाव प्रगट करती है।
पश्चिम अफ्रीका राज्य आर्थिक समुदाय

पश्चिम अफ्रीका राज्य आर्थिक समुदाय; Economic Community of West African States: यह समुदाय मूलत सोलह पश्चिम अफ्रीकी देशों का एक क्षेत्रीय आर्थिक समूह है इसका मुख्यालय अबूजा, नाइजीरिया में स्थित है
सदस्यता वाले देश बेनिन, बुर्किना फासो, केप वडें, कोट डी आइवरी, गैम्बिया, घाना, गिनी, गिनी-बिसाऊ, लाइबेरिया, माली, मारिटानिया, नाइजर, नाइजीरिया, सेनेगल, सिएरा लियोन और टोगो। सत्ता पलट के बाद गिनी को 2008 में निलम्बित और नाइजर को 2009 में निलम्वित किया गया। मॉरिटानिया ने 1999 में इसकी सदस्यता छोड़ दी।
पूर्वी और दक्षिण अफ्रीका साझा बाजार

पूर्वी और दक्षिण अफ्रीका साझा बाजार; Common Market for Eastran and Southern Africa: (OMESA) यह संगठन पूर्वी और दक्षिणी अफ्रीका के 20 देशों को एक मंच पर लाता है तथा
इसका लक्ष्य सदस्य देशों के मध्य आर्थिक सहयोग को
प्रोत्साहन देता है। इसका मुख्यालय लुसाका, जाम्बिया में स्थित है
सदस्यता वाले देश बुरुंडी, कोमोरोस, लोकतांत्रिक गणराज्य कांगो, जिबूती, मिस्र, इरीट्रिया, इथोपिया, केन्या, लीबिया, मेडागास्कर, मलावी, मॉरीशस, नामीबिया, रवांडा, सेशेल्स, सूडान, स्वाजीलैण्ड, युगांडा, जाम्बिया और जिम्बाब्वे। अंगोला, लेसोथो, मोजाम्बिक, तंजानिया एवं नामिबिया पूर्व में सदस्य थे लेकिन विभिन्न तिथियों पर उन्होंने सदस्यता छोड़ दी।
विनोद कुमार बरनवाल

विनोद कुमार बरनवाल(जन्म ९ जुलाई १९६९) जी ने एल-एल.बी. व बी.ए. किया। इनके पिता का नाम श्री राम कैलाश बरनवाल है। बरनवाल जी इलाहाबाद उच्च न्यायालय के न्यायाधीश है।
हाना आरेंट

योहाना "हाना" कोह्ण आरेंट (अंग्रेज़ी: Johanna "Hannah" Cohn Arendt/ Hannah Arendt) 14 अक्टूबर 1906-4 दिसंबर 1975), जिन्हें हाना आरेंट ब्ल्यूचर (Hannah Arendt Bluecher) के नाम से भी जाना जाता है, एक जर्मन-अमेरिकी दार्शनिक और राजनीतिक सिद्धांतकार थीं। अधिनायकवाद से लेकर महामारी विज्ञान तक के विषयों पर उनकी कई पुस्तकों और लेखों का राजनीतिक सिद्धांत पर स्थायी प्रभाव रहा है। आरेंट को व्यापक रूप से बीसवीं शताब्दी के सबसे महत्वपूर्ण राजनीतिक दार्शनिकों में से एक माना जाता है। 

अपने साहित्य में, उन्होंने मानव समाज में शक्ति (power), राजनीति, अधिनायकवाद आदि के मुद्दों के सैद्धांतिक विवरणों की व्याख्या की है। वे जर्मन दार्शनिक मार्टिन हाइडेगर की शिष्या थीं। 

उनका जन्म जर्मनी में एक यहूदी हुआ था, और वे स्वयं यहूदी नरसंहार (Holocaust) की साक्षी बनीं थीं। इसका और हाइडेगर का उनके विचरण पर काफ़ी प्रभाव पड़ा। वे लोकतंत्र का समर्थन करती थीं और अधिनायकवाद (और उससे जन्मे सर्वसत्तावाद) की धुर विरोधी थीं।
बिजावर-पन्ना पठार

बिजावर-पन्ना पठार में भारतीय राज्य मध्य प्रदेश में छतरपुर और पन्ना जिलों के कुछ हिस्से आते हैं। यह बुंदेलखंड पठार का हिस्सा है।
भरत कर्नाड

<ns>0</ns>
 <id>1144938</id>
 <revision>
 <id>5172660</id>
 <parentid>4987535</parentid>
 <timestamp>2021-04-25T04:51:10Z</timestamp>
 <contributor>
 <username>InternetArchiveBot</username>
 <id>500600</id>
 </contributor>
 <comment>Rescuing 1 sources and tagging 0 as dead.) #IABot (v2.0.8</comment>
 <model>wikitext</model>
 <format>text/x-wiki</format>
2008 में भारत कर्नाड द्वारा लिखित "भारत की परमाणु नीति" के विमोचन में पूर्व भारतीय उपराष्ट्रपति [[मोहम्मद हामिद अंसारी|अंसारी]] 
भरत कर्नाड सेंटर फॉर पॉलिसी रिसर्च, दिल्ली में राष्ट्रीय सुरक्षा अध्ययन में एक अनुसंधान प्रोफेसर और एक राष्ट्रीय सुरक्षा विशेषज्ञ हैं। वे "India's Nuclear Policy (भारत की परमाणु नीति)" (प्रेजर, 2008), "Nuclear Weapons and Indian Security: The Realist Foundations of Strategy (परमाणु अस्त्र और भारतीय सुरक्षा: रणनीति की यथार्थवादी" "नींव)" (मैकमिलन इंडिया, 2002, 2005) और "Future Imperilled: India's Security in the 1990s and Beyond" (भविष्य संकट में: 1990 का दशक और उसके बाद भारत की सुरक्षा) (वाइकिंग-पेंगुइन इंडिया, 1994) के लेखक हैं। 

उनकी नवीनतम किताबों में शामिल है कि "क्यों" 2015 में ऑक्सफोर्ड यूनिवर्सिटी प्रेस द्वारा प्रकाशित "Why India is not a Great Power (Yet)" "(भारत एक महान शक्ति क्यों नहीं है (अब तक))" और "Staggering Forward: Narendra Modi and India's Global Ambition (आगे बढ़ना: नरेंद्र मोदी और भारत" "की" "वैश्विक महत्वाकांक्षा)" पेंगुइन इंडिया द्वारा 2018 में प्रकाशित किया गया है जिसमें वे भारतीय प्रधान मंत्री नरेंद्र मोदी की पाकिस्तान के संबंध में विदेश नीति का मुद्दा उठाते हैं।
भांडेर पठार

भांडेर पठार भारत में मध्य प्रदेश राज्य में स्थित एक पठार है। इसका क्षेत्रफल 10,000 वर्ग किमी है। इसके दक्षिण में दक्खिन पठार है और पूर्व में छोटा नागपुर पठार, जिन्हें यह सिन्धु-गंगा के मैदानों से जोड़ता है। पठार मध्य भारत में विन्ध्याचल पर्वत शृंखला का हिस्सा है। 

पठारों की एक श्रृंखला कैमूर पहाड़ियों के साथ चलती है। इन नदी वाले पठारों में उतरने वाले पठारों की एक श्रृंखला शामिल है, जो पश्चिम में पन्ना पठार से शुरू होती है, इसके बाद भांडेर पठार और रीवा पठार और पूर्व में रोहतास पठार के साथ समाप्त होती है।
रीवा पठार

रीवा पठार भारतीय राज्य मध्य प्रदेश में रीवा जिले के एक हिस्से को कवर करता है । 

इस पठार के दक्षिण में कैमूर पहाड़ियाँ और उत्तर में विंध्य पर्वत शृंखला (या बिंज पहाड़) स्थित हैं। बिंज पहार के उत्तर में जलोढ़ मैदान हैं जिन्हें उपरीहार कहा जाता है। पठार में रीवा जिले की हुजूर, सिरमौर और मऊगंज तहसीलें शामिल हैं। दक्षिण से उत्तर की ओर जाने पर ऊंचाई घट जाती है। कैमूर पहाड़ियाँ से अधिक ऊँचाई वाली हैं। तोंथर के जलोढ़ मैदान लगभग आसपास हैं। 

पठारों की एक श्रृंखला कैमूर पहाड़ियों के साथ चलती है। इन नदी वाले पठारों में, उतरते पठारों की एक श्रृंखला शामिल है, जो पश्चिम में पन्ना पठार से शुरू होती है, इसके बाद भांडेर पठारऔर रीवा पठार और पूर्व में रोहतास पठार के साथ समाप्त होती है।
वल्लम पठार

वल्लम पठार भारत के तमिलनाडु में तंजावुर शहर के दक्षिण में स्थित एक उच्चसमभूमि (table land) है। 
श्रेणी:भारत के पठार
श्रेणी:तंजावुर ज़िला
मसाई पठार

मसाई पठार महाराष्ट्र के कोल्हापुर शहर से 30 किलोमीटर पश्चिम में स्थित एक पठार है। 

यह प्राकृतिक सुंदरता और विभिन्न प्रकार के मौसमी वन्य फूलों के लिए जाना जाता है जो अगस्त और सितंबर के महीनों में खिलते हैं। यह पठार समुद्र तट से 900 मीटर की ऊँचाई पर स्थित है और इसका क्षेत्रफल में लगभग 1.5 वर्ग किलोमीटर है। मसाई पठार में फूल वाले पौधों की विविधता देखने को मिलती है। इनमें ऑर्किड और मांसाहारी पौधे जैसे कि "यूट्रीकुलरिया" ("Utricularia") और "ड्रोसेरा इंडिका" ("Drosera indica") शामिल हैं।
कोलार पठार

कोलार का पठार दक्षिण कर्नाटक (भूतपूर्व मैसूर राज्य), दक्षिणी भारत में स्थित है। प्रसिद्ध कोलार स्वर्ण क्षेत्र (Kolar gold fields) इसी का हिस्सा हैं। 

यह, मूल रूप से, एक सूखा क्षेत्र है, जिसमें प्रचुर मात्रा में स्क्रब वनस्पतियां हैं, जो केवल भेड़ पालन के लिए उपयुक्त हैं। यह रेशम और दूध के लिए भी प्रसिद्ध है क्योंकि कई किसान अपनी आजीविका के लिए रेशम के कीड़ों और मवेशियों पर निर्भर हैं। वार्षिक वर्षा आंध्र प्रदेश और उत्तरी आरकोट क्षेत्र में रायलसीमा के समान है। हालांकि, दक्षिण कोलार जिले का क्षेत्र पश्चिमी बैंगलोर के समान है। चूंकि कोलार पठार घाटियों से आच्छादित है, इसलिए एक झील से दूसरी झील तक पानी पहुंचाना संभव है। 

इस क्षेत्र में ऊनी कंबल, चमड़े के सामान, हथकरघा रेशम, पेंसिल और सूती कपड़े का उत्पादन होता है। 


श्रेणी:भारत के पठार
श्रेणी:कर्नाटक की स्थलाकृतियाँ
श्रेणी:कोलार ज़िले के पर्यटन क्षेत्र
सर्व धर्म सम भाव

सर्व धर्म सम भाव हिंदू धर्म की एक अवधारणा है जिसके अनुसार सभी धर्मों द्वारा अनुसरण किए जाने वाले मार्ग भले ही अलग हो सकते हैं, किंतु उनका गंतव्य एक ही है।

इस अवधारणा को रामकृष्ण परमहंस और स्वामी विवेकानन्द के अतिरिक्त महात्मा गांधी ने भी अपनाया था। हालाँकि ऐसा माना जाता है कि इस विचार का उद्गम वेदों में है, इसका अविष्कार गांधीजी ने किया था। उन्होंने इसका उपयोग पहली बार सितम्बर १९३० में हिन्दुओं और मुसलमानों में एकता जगाने के लिए किया था, ताकि वे मिलकर ब्रिटिश राज का अंत कर सकें। यह भारतीय पंथनिरपेक्षता (Indian secularism) के प्रमुख सिद्धांतों में से एक है, जिसमें धर्म को सरकार एक-दूसरे से पूरी तरह अलग न करके सभी धर्मों को समान रूप से महत्त्व देने का प्रयास किया जाता है।

सर्व धर्म सम भाव को अति-रूढ़िवादी हिन्दुओं के एक छोटे-से हिस्से ने यह खारिज कर दिया है कि धार्मिक सार्वभौमिकता के चलते हिंदू धर्म की अपनी कई समृद्ध परंपराओं को खो दिया है।
तिरुवल्ला

तिरुवल्ला (Thiruvalla) भारत के केरल राज्य के पतनमतिट्टा ज़िले में स्थित एक नगर है।
पन्दलम

पन्दलम (Pandalam) भारत के केरल राज्य के पतनमतिट्टा ज़िले में स्थित एक नगर है। सबरिमलय और भगवान अय्यप्प से सम्बन्धित होने के कारण यह एक धार्मिक स्थल है।
गृत्समद

गृत्समद वैदिक काल के एक ऋषि थे, जिन्हें ऋग्वेद के द्वितीय मंडल का अधिकांश भाग (43 में से 36, जिनमें से भजन 27-29 को उनके बेटे कूर्मा और 4-7 सोमहुति की कृतियाँ माना जाता है) की रचना का श्रेय दिया जाता है। गृत्समद अंगिरस के परिवार के शुनहोत्र के एक पुत्र थे, लेकिन इंद्र की इच्छा से वह भृगु परिवार में स्थानांतरित हो गए। 

बहुवचन में, "गृत्समद" शब्द इस नाम के कुल को संदर्भित करता है, इसलिए इस शब्द का उपयोग ऋग्वेद के श्लोक 2.4, 19, 39, 41 में किया जाता है। 
श्रेणी:ऋग्वेद
हीरा देवी वेबा

हीरा देवी वेबा भारत के दार्जिलिंग की लोक गायिका थीं, उनका जन्म 9 सितंबर 1940 को हुआ था। उन्होंने नेपाली लोक गीतों की रचना की है। उनके गीत 'चुरा ता हईं अस्तरा' (नेपाली: चुरा त होइन अस्तुरा) को पहले तमंग सेलो के रूप में दर्ज किया गया। हीरा देवी वेबा एचएमवी, कोलकाता के साथ एल्बम (1974 और 1978 में) को अस्वीकार करने वाली एकमात्र नेपाली लोक गायिका हैं। 
वह ऑल इंडिया रेडियो के साथ एकमात्र ग्रेड ए नेपाली लोक गायिका थीं।
सुरक्षा अध्ययन

न्यूयॉर्क में [[संयुक्त राष्ट्र सुरक्षा परिषद]] चैंबर, जिसे नार्वेजियन कक्ष भी कहा जाता है
सुरक्षा अध्ययन (अंग्रेज़ी: Security studies), जिसे अंतर्राष्ट्रीय सुरक्षा अध्ययन (international security studies) भी कहा जाता है, पारंपरिक रूप से अंतर्राष्ट्रीय संबंधों के व्यापक अनुशासन का अकादमिक उप-क्षेत्र माना गया है। शीत युद्ध के दौरान अंतरराष्ट्रीय संबंधों में यह क्षेत्र तेजी से विकसित हुआ। उदाहरण के तौर पर मध्य-20वीं शताब्दी में थॉमस शेलिंग और हेनरी किसिंजर, जैसे यथार्थवादी राजनीतिज्ञों के कार्य, जिन्होंने मुख्य रूप से परमाणु निरोध पर ध्यान केंद्रित किया। जहाँ यह क्षेत्र ज्यादातर राजनीति विज्ञान और सार्वजनिक नीति कार्यक्रमों के भीतर समाहित है, यह एक अंतःविषय दृष्टिकोण भी ले सकता है- जो इतिहास, भूगोल (शास्त्रीय भू-राजनीति पर जोर देते हुए), सैन्य विज्ञान और अपराध विज्ञान से ज्ञान को शामिल करता है। 

आम तौर पर यह क्षेत्र (अंतरराष्ट्रीय संबंध की तरह) उन छात्रों को शिक्षित करने के लिए होता है जो थिंक टैंक, परामर्श, रक्षा ठेकेदारों, मानवाधिकार एनजीओ या सरकारी सेवा के पदों में पेशेवर करियर के इच्छुक हैं, और कूटनीति, विदेश नीति, संघर्ष संकल्प पर केंद्रित है और रोकथाम, आपातकालीन और आपदा प्रबंधन, खुफिया, और रक्षा से संबंधित कार्य में रुचि रखते हैं। इसके अलावा भी पेशेवर शिक्षा-संस्थानों में अकादमिक अनुसंधान करने के लिए, या सार्वजनिक बुद्धिजीवियों, सूत्रधारों या सुरक्षा नीति के बारे में लिखने वाले पत्रकारों के रूप में कार्य करने के इच्छुक छात्रों के लिए भी कारगर सिद्ध हो सकता है। 

अंतर्राष्ट्रीय सुरक्षा अध्ययन का अनुसंधान मूल रूप से (जांच के एक क्षेत्र के रूप में), संगठित हिंसा (organized violence) पर अपना ध्यान केंद्रित करता है। इसका लक्ष्य यह पता लगाना है कि 

# लोग व्यक्तिगत और सामूहिक तौर, दोनों पर संगठित हिंसा को प्रभावी ढंग से कैसे नियोजित कर सकते हैं, और 
# अधिक महत्त्वपूर्ण विषय यह है कि संगठित हिंसा से स्वयं को कैसे बचाया जाए। 

पहले भाग का ज्ञान-संचय दूसरे भाग के लिए आवश्यक है। 

इस प्रकार यह विषय दो दृष्टिकोण रखता है- 

# सूक्ष्म (micro)- हथियारों के प्रकार, प्रभावशीलता, रणनीति, मानव-हथियार इंटरफेस, व्यक्तिगत और समूह प्रेरणा 
# व्यापक (macro)- युद्ध, परमाणु रणनीति, सैन्य सिद्धांत, रक्षा खर्च, और पारंपरिक और अपरंपरागत युद्ध रणनीतियाँ (कारण सहित)। 

हाल ही में, हालांकि, सुरक्षा के लिए इन पारंपरिक दृष्टिकोणों को कोपेनहेगन स्कूल जैसे वेरिएंट से भी जोड़कर पढ़ा जा रहा है (हालाँकि इसकी उपयोगिता स्पष्ट नहीं है)। असुरक्षा और सुरक्षा की हमारी समझ में स्पष्ट रूप से उपयोगी योगदान रचनात्मकतावाद (अन्तरराष्ट्रीय सम्बन्ध), शांति अध्ययन और समालोचनात्मक सिद्धांत से भी आए हैं। शीत युद्ध के दौरान और उसके कारण अंतरराष्ट्रीय सुरक्षा अध्ययनों का विषय के रूप में आगमन और स्थापना हुई थी। इसी प्रकार वर्तमान मेन अन्तर्राष्ट्रीय व्यवस्था जिस प्रकार से उभरती है, यह विषय भी उससे प्रभावित होगा। 

समकालीन सुरक्षा अध्ययन इसलिए अनुसांधान के क्षेत्र के रूप में इसलिए विवादित है क्योंकि यह दिलचस्प होने के साथ-साथ महत्वपूर्ण भी है।
मोड़ी लिपि

मोडी लिपि में [[ज्ञानेश्वरी]] का एक श्लोक
मोड़ी या मोडी उस लिपि का नाम है जिसका प्रयोग सन १९५० तक महाराष्ट्र की प्रमुख भाषा मराठी को लिखने के लिये किया जाता था। 'मोड़ी' शब्द का उद्गम फारसी के शब्द शिकस्त के अनुवाद से हुआ है, जिसका अर्थ होता है 'तोड़ना' या 'मोड़ना' है।

इस लिपि के विकास के संबंध मे कई सिद्धान्त प्रचलित हैं। उनमें से सिद्धांत है कि इसे हेमादपंत (या हेमाद्री पंडित) ने महादेव यादव और रामदेव यादव के शासन के दौरान (1260-1309) विकसित किया था। एक अन्य सिद्धान्त के अनुसार हेमादपंत इसे श्रीलंका से लाये थे। किन्तु शिवाजी के पहले इसके प्रचार का कोई पता नहीं चलता । शिवाजी द्वारा राजकीय लिपि के रूप में स्वीकृत नागरी लिपि को त्वरा के साथ लिखने योग्य बनाने के विचार से शिबाजी के 'चिटनिस' (मंत्री, सरिश्तेदार) बालाजी अबाजी ने इसके अक्षरों को मोड़ ( तोड़ मरोड़) कर एक नई लिपि तैयार की । जिसे 'मोड़ी' कहते हैं (देखिए,भारत की प्राचीन लिपियाँ पृ॰ १३१-१३२) । 

मोड़ी लिपि का मुद्रण देवनागरी लिपि की तुलना में अधिक जटिल है। इसलिए इसका प्रयोग १९५० मे आधिकारिक रूप से बंद कर दिया गया और तब से आज तक मराठी भाषा के मुद्रण के लिए केवल देवनागरी लिपि का ही प्रयोग किया जाता है।

कुछ भाषाविदों ने हाल ही में पुणे में इस लिपि को पुनर्जीवित करने की कोशिश की शुरुआत की है।
मुख्य भूमि भारत

मुख्य भूमि भारत (अंग्रेज़ी: Mainland India) एशियाई महाद्वीपीय मुख्य भूमि पर स्थित भारत के क्षेत्र हैं। इसमें अंडमान और निकोबार द्वीप समूह और लक्षद्वीप के केंद्र शासित प्रदेशों और भारती, दक्षिण गंगोत्री, हिमाद्री, IndARC और मैत्री के भारतीय ध्रुवीय अनुसंधान स्टेशनों को छोड़कर भारत के सभी हिस्से शामिल हैं। 

चूँकि भारत की 99% से अधिक भूमि और जनसंख्या मुख्यतः राजनीतिक और ऐतिहासिक रूप से मुख्य भूमि पर है, इस शब्द का बहुत कम महत्व है। यह मुख्य रूप से मुख्य भूमि भारत के बाहर के निवासियों द्वारा उपयोग किया जाता है, और मुख्य धारा के बाहर के प्रदेशों के रूप में शौकिया रेडियो ऑपरेटरों द्वारा एक अलग कॉलगिन ब्लॉक है। 

कभी-कभी, इस शब्द का उपयोग पूर्वोत्तर भारतीय राज्यों के निवासियों द्वारा शेष भारत को संदर्भित करने के लिए भी किया जाता है। पूर्वोत्तर भारत मुख्य भूमि से जुड़ा हुआ है, जो भूमि की एक संकीर्ण पट्टी के साथ है, जिसे सिलीगुड़ी कॉरिडोर कहा जाता है।
मेष संक्रांति

अंगूठाकार| मेष राशि का चिन्ह, जयपुर, भारत में
मेष संक्रांति (जिसे मेष संक्रमण भी कहा जाता है) सौर चक्र वर्ष के पहले दिन को संदर्भित करता है, जो कि हिंदू लूणी-सौर कैलेंडर में सौर नव वर्ष होता है। हिंदू कैलेंडर में एक चंद्र नव वर्ष भी होता है, जो धार्मिक रूप से अधिक महत्वपूर्ण है, और भारतीय उपमहाद्वीप में प्रचलित अमंत और पुरिनामंत प्रणालियों में विभिन्न तिथियों पर पड़ता है। सौर चक्र वर्ष का ओडिया, पंजाबी, मलयालम, तमिल और बंगाली कैलेंडर में महत्वपूर्ण स्थान है। 

प्राचीन संस्कृत ग्रंथों के अनुसार इस दिन सूर्य के एक विशिष्ट तरह का संक्रमण करता है। मेष संक्रांति भारतीय कैलेंडर की बारह संक्रांतियों में से एक है। यह अवधारणा भारतीय ज्योतिष ग्रंथों में भी पाई जाती है, जिसमें यह मेष राशि में सूर्य के संक्रमण के दिन को संदर्भित करती है। 

उपमहाद्वीप के सौर और चंद्र कैलेंडरों में यह दिन महत्वपूर्ण है। मेष संक्रांति आमतौर पर 13 अप्रैल और कभी-कभी 14 अप्रैल को पड़ती है। यह दिन प्रमुख हिंदू, सिख और बौद्ध त्योहारों का आधार है, जिनमें से वैशाखी और वेसक सबसे प्रसिद्ध हैं। 

यह थाईलैंड, लाओस, कंबोडिया, म्यांमार, श्रीलंका, पूर्वोत्तर भारत के कुछ हिस्सों, और वियतनाम और चीन के कुछ भागों में बौद्ध कैलेंडर पर आधारित नए साल के त्योहारों से संबंधित है। इन्हें सामूहिक रूप से "सोंगक्रान" के रूप में जाना जाता है।
सरोज दूबे

सरोज दूबे (जन्म: 5 सितंबर 1938) एक भारतीय महिला राजनीतिज्ञ थी । 1991 में वह इलाहबाद लोकसभा क्षेत्र से जनता दल के टिकट पर संसद सदस्य के रूप मे चुनी गई थी । बाद में वह जनता दल टूटने पर राष्ट्रीय जनता दल के टिकट पर बिहार से राज्य सभा के लिए चुनी गयी थी। सरोज दुबे का निधन 20 जून 2020 को हुआ। 82 वर्षीय सरोज दुबे लंबे समय से कैंसर की बीमारी से जूझ रहीं थीं। उन्होंने नोएडा के सेक्टर-15ए स्थित आवास पर अंतिम सांस ली। 
श्रेणी:जीवित लोग
श्रेणी: राजनीतिज्ञ

श्रेणी:१०वीं लोकसभा के सदस्य
श्रेणी:1938 में जन्मे लोग
श्रेणी:२०२० में निधन
== संदर्भ ==
सारेगामा

सारेगामा इंडिया लिमिटेड भारत की सबसे पुरानी संगीत कंपनी है जिसका स्वामित्व आरपी संजीव गोयंका कम्पनी समूह के पास है। कम्पनी नेशनल स्टॉक एक्सचेंज और बंबई स्टॉक एक्सचेंज पर भी सूचीबद्ध है तथा इसका मुख्यालय कलकत्ता में है। इसका पुराना नाम "दी ग्रामोफोन कम्पनी ऑफ इंडिया लिमिटेड" था।

==यह भी देखें==
गिल्टी

गिल्टी एक भारतीय हिंदी-भाषा की ड्रामा फिल्म है, जो रूचि नारायण द्वारा निर्देशित और नारायण, कनिका ढिल्लन और अतिका चैहान द्वारा लिखित है। कियारा आडवाणी और कई अन्य लोगों द्वारा अभिनीत फिल्म एक गीतकार की कहानी है, जिसके प्रेमी पर बलात्कार का आरोप है। फिल्म करण जौहर की धर्मा प्रोडक्शंस की डिजिटल शाखा धर्मेटिक का पहला प्रोडक्शन वेंचर है। यह 6 मार्च, 2020 को नेटफ्लिक्स पर रिलीज़ किया गया था।
चुचुयिमलांग

चुचुयिमलांग पूर्वोत्तर भारत में नागालैंड राज्य के मोकोकचुंग जिले का एक गाँव है। गाँव को चार सेक्टरों या "मोपू" में विभाजित किया गया है, जिसका नाम है लोंग्ज़ुंग मोपू, तेयोंग मोपू, इम्पांग मोपू और इमलांग मोपू (Longzung mopu, Teyong mopu, Impang mopu and Imlang Mopu)। "मिश्रित क्षेत्र" अलग निर्वाचन क्षेत्र के अंतर्गत आता है, हालांकि यह भी चुचुयिमलांग गाँव का ही हिस्सा है, इसे "चुचु टाउन" भी कहा जाता है। प्रारंभ में चुचुयिमलांग गाँव में केवल इमलंग, इम्पांग और मोंगटा (त्योंग) मोपू शामिल थे, लोंग्ज़ुंग जो पूरी तरह से एक अलग गाँव था। बाद में इसका चुचुयिमलांग में विलय हो गया। 2001 की जनगणना से पता चलता है कि यह उंगमा को सबसे बड़े आओ गाँव से आगे निकल गया है। यह राष्ट्रीय राजमार्ग 61, लगभग 30 पर स्थित है   मोकोकचुंग शहर के बीच से किमी दूर पड़ता है। यह मोत्सु मोंग के उत्सव के लिए एक प्रसिद्ध गंतव्य है क्योंकि यह एकमात्र ऐसा आओ गांव है जो त्योहार के दौरान पड़ोसी ट्रांस दिखू जनजातियों के लोगों को आमंत्रित करता है। मोत्सु के दौरान अन्य एओ गांवों में गैर नागरिकों (गांव के बाहर के लोग) को अनुमति नहीं है। 

2001 की जनगणना चुचुयिमलांग की जनसंख्या को 9,524 पर रखती है। इसमें से 7,846 चुचुइमलंग गांव में रहते हैं जबकि 1,678 चुचुइमलंग परिसर में रहते हैं।
दाड़लाघाट

दाड़लाघाट (Darlaghat) भारत के हिमाचल प्रदेश राज्य के सोलन ज़िले में स्थित एक गाँव है।
वाली

मुहम्मद अली पाशा, जो [[उस्मानी साम्राज्य|उसमानी साम्राज्य]] के दौरान [[मिस्र]] के वली थे
वाली या वली (अरबी: ) एक उपाधि है जो अरब ख़िलाफ़त और उसमानी साम्राज्य द्वारा किसी प्रशासनिक विभाग के अध्यक्ष के लिए प्रयोग की जाती थी। यह आज भी बहुत सी अरब-भाषी देशों में इस्तेमाल होती है। जिस प्रांत या ज़िले को वाली चलाये उसे 'विलायाह' या 'विलायत' कहा जाता है।
ब्लॉकर्स

ब्लॉकर्स एक 2018 अमेरिकी सेक्स कॉमेडी फिल्म है जिसका निर्देशन कै कैनन ने अपने निर्देशन में किया है और इसे ब्रायन केहो और जिम केओ ने लिखा है। इसमें लेस्ली मान, इके बरिनहोल्ट्ज़, और जॉन सीना को माता-पिता की तिकड़ी के रूप में दिखाया गया है, जिन्होंने अपनी-अपनी बेटियों ( कैथरीन न्यूटन, गिदोन एडलॉन, और गेराल्डिन विश्वनाथन ) को प्रोम रात में अपना कौमार्य खोने से रोकने की कोशिश की। फिल्म का शीर्षक "कॉकब्लॉकिंग" के अधिनियम का एक संदर्भ है, जिसमें मार्केटिंग सामग्री शीर्षक के ऊपर एक मुर्गा (जिसे मुर्गा के रूप में भी जाना जाता है) प्रदर्शित करता है। 

फिल्म का प्रीमियर दक्षिण पश्चिम में 10 मार्च, 2018, और इसे यूनिवर्सल पिक्चर्स द्वारा 6 अप्रैल, 2018 को संयुक्त राज्य अमेरिका में रिलीज़ किया गया। इसने दुनिया भर में $94 मिलियन की कमाई की और आलोचकों से इसकी "हास्य और प्रदर्शन" की प्रशंसा के साथ-साथ "खुफिया और सहानुभूति" के लिए आम तौर पर सकारात्मक समीक्षा प्राप्त की, जो अक्सर शैली में नहीं मिली।
उच्च प्रौद्योगिकी

[[जर्मनी]] में औद्योगिक रोबोटिक प्रौद्योगिकी का उपयोग करता हुआ वाहन संयन्त्र
वह प्रौद्योगिकी जो उपलब्ध प्रौद्योगिकियों में से सबसे उन्नत होती है उसे उच्च प्रौद्योगिकी (High technology या high tech या frontier technology) खते हैं। इसका विलोम 'निम्न प्रौद्योगिकी' (low technology) है। सरल और प्रायः पारम्परिक प्रौद्योगिकी को निम्न प्रौद्योगिकी कहा जाता है। उदाहरण के लिए, स्लाइड रूल एक निम्न प्रौद्योगिकी वाली युक्ति है।